ÆNDRINGSSKRIVELSE NR. 3 TIL DET FORELØBIGE BUDGETFORSLAG FOR 2002 - OVERSIGT OVER INDTÆGTER

(forelagt af Kommissionen)

I henhold til

- artikel 272 i traktaten om oprettelse af Det Europæiske Fællesskab,

- artikel 78 i traktaten om oprettelse af Det Europæiske Kul- og Stålfællesskab,

- artikel 177 i traktaten om oprettelse af Det Europæiske Atomenergifællesskab,

- artikel 14 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 762/2001 [2] af 9. april 2001, og

[1] EFT L 356 af 31.12.1977, s. 1.

[2] EFT L 111 af 20.4.2001, s. 1.

ud fra følgende betragtning:

Den afgørelse om egne indtægter [3], som det foreløbige budgetforslag var baseret på, vil ikke træde i kraft pr. 1. januar 2002 på grund af forsinkelser i forbindelse med vedtagelsesproceduren, hvorfor finansieringen af budgettet må ske på grundlag af den i øjeblikket gældende afgørelse om egne indtægter [4] -

[3] Afgørelse 2000/597/EF/Euratom af 29. September 2000, EFT L 253 af 07.10.2000.

[4] Afgørelse 1994/728/EF/Euratom af 31. oktober 1994, EFT L 293 af 12.11.1994.

forelægger Europa-Kommissionen herved ændringsskrivelse nr. 3 til det foreløbige budgetforslag for regnskabsåret 2002 af de årsager, der er anført i nedenstående begrundelse.

***

INDHOLDSFORTEGNELSE

BEGRUNDELSE 4

OVERSIGT OVER UDGIFTER 5

BEGRUNDELSE

Ikrafttrædelse af Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter

Indtil nu har budgetproceduren for 2002, når det gælder indtægter, været baseret på den antagelse, at den nye afgørelse om egne indtægter ville træde i kraft pr. 1. januar 2002, efter at være blevet ratificeret af medlemsstaterne.

Det fremgår nu, at for en række medlemsstaters vedkommende vil ratificeringsprocedurerne ikke være afsluttet i tide til, at afgørelsen kan træde i kraft på dette tidspunkt.

Under disse omstændigheder bør det endelige budget for 2002, som Europa-Parlamentet skal vedtage, for indtægternes vedkommende baseres på den eksisterende afgørelse om egne indtægter [5], under afventning af at den nye afgørelse træder i kraft.

[5] Rådets afgørelse 94/728/EF, Euratom af 31. oktober 1994.

For at gøre det muligt for Europa-Parlamentet at vedtage budgettet på dette grundlag, forelægger Kommissionen nærværende ændringsskrivelse for budgetmyndigheden.

Ændringsskrivelsen ændrer det foreløbige budgetforslag. Men i betragtning af den meget begrænsede tid, der er til rådighed til dets vedtagelse i Rådet, og af den omstændighed, at de første tolvtedele af de egne indtægter, som skal indkaldes den 1. januar 2002, beregnes af de beløb, der er opført i det foreløbige budget (jf. artikel 10, stk. 3, 11. afsnit, i Rådets forordning (EF, Euratom) nr. 1150/2000 af 22. maj 2000 om gennemførelse af afgørelsen om ordningen for egne indtægter) er de vedlagte finansieringstabeller svarende til den eksisterende afgørelse om egne indtægter beregnet på grundlag af det foreløbige budgetforslag for 2002, som det blev vedtaget af Rådet den 20. juli 2001.

OVERSIGT OVER INDTÆGTER

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>